Chrystia Freeland

Christina Alexandra "Chrystia" Freeland (s. 8. helmikuuta 1968, Peace River, Alberta, Kanada) on kanadalainen poliitikko, toimittaja ja kirjailija. Hän on toiminut Kanadan ulkoministerinä tammikuusta 2017 lähtien.The Honourable Chrystia Freeland  Kanadan pääministerin verkkosivut. Viitattu 8.7.2017.

 Elämä ja ura 

Freeland on suorittanut historian ja kirjallisuuden tutkinnon Harvardin yliopistossa ja opiskellut Rhodes-stipendin turvin myös Oxfordin yliopistossa. Hän aloitti journalistisen uransa useiden eri medioiden kirjeenvaihtajana Ukrainassa. Myöhemmin hän toimi useissa johtotehtävissä Financial Times -lehdessä, muun muassa lehden Moskovan-toimiston päällikkönä ja koko lehden apulaispäätoimittajana. Freeland on ollut myös The Globe and Mail -lehden apulaispäätoimittaja ja Thomson Reuters -mediayhtiön toimitusjohtaja. Hän on kirjoittanut kirjat Sale of the Century: Russia's Wild Ride from Communism to Capitalism ja Plutocrats: The Rise of the New Global Super-Rich.Biography Chrystia Freelandin kotisivut. Viitattu 8.7.2017.

Freeland valittiin Kanadan edustajainhuoneeseen Liberaalipuolueen ehdokkaana Toronto Centre -vaapiirin täytevaalissa marraskuussa 2013. Lokakuussa 2015 hänet valittiin uudelleen edustajainhuoneeseen torontolaisesta University-Rosedalen vaalipiiristä. Marraskuusta 2015 lähtien hän toimi ulkomaankauppaministerinä Justin Trudeaun hallituksessa, jolloin hän edisti Kanadan ja EU:n vapaakauppasopimuksen allekirjoittamista.Kassam, Ashifa: Canada names Chrystia Freeland, leading Russia critic, as foreign minister The Guardian 10.1.2017. Viitattu 8.7.2017.

Tammikuussa 2017 Freeland nimitettiin Kanadan ulkoministeriksi. Tämä herätti huomiota, koska hänet tunnetaan Venäjän arvostelijana, ja Venäjä oli vuonna 2014 kieltänyt häneltä maahantulon. Nimityksen aikaan kohua herätti myös erityisesti Venäjä-mielisten lähteiden levittämä paljastus siitä, että Freelandin ukrainalaissyntyinen isoisä Michael Chomiak oli toiminut toisen maailmansodan aikana Krakovassa julkaistun Krakivski visti -lehden päätoimittajana. Paljastusten mukaan saksalaisen sotasensuurin alaisuudessa toiminut ukrainalaismielinen lehti julkaisi sarjan juutalaisvastaisia kirjoituksia kesällä 1943.Fife, Robert: Freeland knew her grandfather was editor of Nazi newspaper The Globe and Mail. 7.3.2017. Viitattu 8.7.2017.

Freeland puhuu englantia, ranskaa, ukrainaa, venäjää ja italiaa. Hän asuu puolisonsa ja kolmen lapsensa kanssa Torontossa.

 Lähteet 

 Aiheesta muualla 

 Chrystia Freelandin kotisivut

Luokka:Kanadan liberaalipuolueen poliitikot
Luokka:Kanadan edustajainhuoneen jäsenet
luokka:Kanadan ulkoministerit
Luokka:Kanadan liikenneministerit
luokka:Vuonna 1968 syntyneet
luokka:Elävät henkilöt